Az építésügyi szabályozás helyzete, jövője
Németh József, Nemzeti Média- és Hírközlési Hatóság

A távközlési építmények engedélyezéséről és ellenőrzéséről szóló 29/1999. (X. 6.) rendelet hatálybalépése óta eltelt több mint 10 év tapasztalatait áttekintve időszerűvé vált, a jogszabályi környezet teljes körű felülvizsgálata és az elektronikus hírközlés területén ez idő alatt végbement változásokhoz és jövőbeni elvárásokhoz való igazítása az elektronikus hírközlési építményekre vonatkozó szabályozásnak. Ennek eredménye a 14/2013 (IX.23.) NMHH rendelet.
A 2013. október 3- án hatályba lépett NMHH rendelet olyan új elemeket tartalmaz az eddigiekhez képest, mint pl: az értelmező rendelkezések, a kötelezően alkalmazandó nyomtatványok, a bejelentéssel végezhető építési tevékenységek körének változása, stb. így az előadás kitér ezek ismertetésére és néhány konkrét példa segítségével bemutatja a hatósági munkavégzés során szerzett, illetve az építtetők (tervezők) visszajelzései alapján összegyűjtött tapasztalatokat.
Az NMHH rendelet alkalmazásának 1 éves tapasztalatai alapján tartalmazza az előadás a rendelet felülvizsgálatának és módosításának lehetséges irányvonalait majd egy rövid kitérőt tesz az elektronikus hírközlési építmények eljárási díjaival kapcsolatos –szintén NMHH- rendelet lehetséges módosítására és a módosítás okaira is.